கேள்வி: தாமசு பிளண்டெல் - சர்வதேச போட்டிகள் பற்றி நீங்கள் என்ன அறிந்துள்ளீர்கள்?
பதில்: ஜனவரி 2017 இல் , லூக் ரோஞ்சி காயமடைந்த பிறகு, வங்கதேசத்துக்கு எதிரான மூன்றாவது போட்டிக்கான பன்னாட்டு இருபது20 போட்டியில் இலக்குக் கவனிப்பாளர் அணியில் இடம்பெற்றார். 8 சனவரி 2017 அன்று இவர் வங்காளதேசத்திற்கு எதிராக பன்னாட்டு இருபது20 போட்டியில் அறிமுகமானார். சனவரி 2017 இல், ஆஸ்திரேலியாவுக்கு எதிரான ஒருநாள் பன்னாட்டுத் துடுப்பாட்டம் அணியில் இலக்குக் கவனிப்பாளராக சேர்க்கப்பட்டார், ஆனால் போட்டியில் விளையாட வாய்ப்பு கிடைக்கவில்லை. நவம்பர் 2017 இல், மேற்கிந்திய தீவுகளுக்கு எதிரான தொடருக்கான தேர்வுத் துடுப்பாட்டம் போட்டியில் விளையாடுவதற்காக அணியில் சேர்க்கப்பட்டார். இவர் 1 டிசம்பர் 2017 அன்று மேற்கிந்தியத் தீவுகள் அணிக்கு எதிராக அறிமுகமானார். இவர் காயமடைந்த பி. ஜே. வட்லிங் மாற்றாக களம் இறங்கி இறுதிவரை ஆட்டமிழக்காதவர் 107 ஓட்டங்கள் எடுத்தார் இதன் மூலம் அறிமுகப் போட்டியில் அதிக ஓட்டங்கள் எடுத்த நியூசிலாந்து இலக்குக் கவனிப்பாளர் எனும் சாதனை படைத்தார். 2007 ஆம் ஆண்டில் மாட் பிரியர் பிறகு தேர்வுத் துடுப்பாட்டப் போட்டிகளில் நூறு ஓட்டங்கள் எடுத்த வீரர்ஆனார். ஏப்ரல் 2019 இல், இவர் 2019 துடுப்பாட்ட உலகக் கிண்ணத்திற்கான அணியில் இடம் பெற்றார் . பன்னாட்டுத் துடுப்பாட்ட அவை இவரை போட்டிக்கான ஐந்து ஆச்சரியத் தேர்வுகளில் ஒன்றாக பெயரிட்டது. இருப்பினும், தொடரின் போது எந்தப் போட்டியிலும் இவர் விளையாடவில்லை. நியூசிலாந்துத் துடுப்பாட்ட வாரியத்தினால் 2019-20 பருவத்திற்கான புதிய ஒப்பந்தம் வழங்கப்பட்ட இருபது வீரர்களில் இவரும் ஒருவர் ஆவார்.